Cannae

Cannae (moderne Canne della Battaglia) er en landsby i kommunen Barletta i regionen Puglia sørøst i Italia. Den ligger nær elven Aufidus på en høyde på den høyre elvebredden, 9,6 km sørvest fra dens munning og 9 km sørvest fra byen Barletta.

Den er kjent for slaget ved Cannae hvor romerne ble beseiret av Hannibal i 216 f.Kr. (se andre punerkrig). Det er omstridt hvorvidt slaget fant sted på den høyre eller venstre elvebredden.

Senere ble stedet et municipium og uviktige romerske rester eksisterer fortsatt på høyden kjent som Monte di Cannae. I middelalderen ble den et biskopsete, men ble ødelagt i 1276.

Italias geografi
Byer i Puglia